LAKIALOITE\t121/2009 vp\nLA 121/2009 vp - Markku Rossi /kesk ym.\nAloitteessa esitetään muutettavaksi 29 päivänä joulukuuta 1994 annetun autoverolain (1482/1994) 28 §:n 1 momentti.\nVoimassa olevan, 29 päivänä joulukuuta 1994 annetun autoverolain (1482/1994) 28 §:n 1 momentissa säädetään luvanvaraisesta henkilöliikenteestä tiellä annetun lain (343/1991) 2 §:n 5 kohdassa tarkoitettuun tilausliikenteeseen tarkoitetun auton autoveron alennuksesta ja autoveron alennuksen pienentämisestä.\nAutoverolain mukaan laissa luvanvaraisesta henkilöliikenteestä tiellä ja taksiliikennelaissa (217/2007) säädetyllä tavalla taksiliikennettä harjoittava saa hyödykseen autoveron alennuksen täysimääräisenä, kun uutena taksikäyttöön rekisteröity auto on ollut mainitussa käytössä vähintään kolmenkymmenenkuuden kuukauden ajan. Mikäli taksiliikenteen harjoittaja vaihtaa autonsa ennen tämän määräajan täyttymistä, pienennetään autoveron alennusta perimällä autovero kuoleentumattomalta ajalta takaisin.\nEdellä sanottu jo pitkään voimassa ollut autoveron alennuksen periaate ei ota huomioon niitä muutoksia, jotka autokaupan piirissä nykyään on havaittavissa, eikä myöskään tue riittävästi liikennepäästöjen vähentämiseen tähtääviä tavoitteita.\nAikaisemmin perusteluna kolmenkymmenenkuuden kuukauden säännön säilyttämiselle on ollut se, että auton aikaisempi vaihto tuottaa käytännössä samansuuruisen hyödyn paremman hyvityshinnan muodossa kuin mitä autoveron kuoleentumattoman osan takaisinperintä aiheuttaa. Nykyisessä autokaupan tilanteessa näin ei käytännössä ole. Autokaupan hinnoitteluperusteet vaihtoautolle ovat jo muutaman vuoden tarkoittaneet melko voimakkaasti alenevaa suuntausta myös uudempien vaihtoautojen hyvityshinnoille. Koska eräs hyvityshintaan merkittävästi vaikuttavista seikoista auton iän lisäksi on ajomäärä, tarkoittaa tämä erityisesti taksikäytössä olevien autojen hinnan voimakasta laskua jo kahden vuoden käytön jälkeen. Tällä on liikenteenharjoittajalle taloudellisia toimintaedellytyksiä hankaloittava vaikutus. Myös uusille autoille annettavat valmistajien takuut päättyvät yleensä kahden vuoden kuluttua tai tietyn vuotuisen ajokilometrimäärän täyttyessä, mikä yleensä taksiliikenteessä täyttyy ennen kolmen vuoden käyttöä.\nToinen huomioon otettava asia on pyrkimys entistä vähäpäästöisempien autojen käyttöön. Autoteollisuuden kehitystyö painottuu voimakkaasti päästökuorman pienentämiseen, mikä tarkoittaa uusien polttoaine- ja teknisten ratkaisujen nopeaa markkinoille tuloa. Myös Euroopan unionin ja kansallisen lainsäädännön tavoitteet tähtäävät nopealla aikataululla tapahtuvaan liikennepäästöjen vähentämiseen. Kun taksien ajomäärät ovat moninkertaiset yksityisautoilla keskimäärin ajettaviin kilometrimääriin nähden, on uusien vähäpäästöisten ratkaisujen mahdollisimman nopealle käyttöönotolle taksiliikenteessä vahvat perusteet. On myös syytä todeta, että taksit ovat olennainen osa joukko- ja julkista liikennettä. Autoveron alennuksen kuoleentumisajan lyhentämisen aiheuttama valtion verotulojen vähennys on asiakokonaisuus huomioiden merkityksetön, joten sekään ei olisi esteenä kuoleentumisajan lyhentämiselle.\nMyöskään aiemmin muualla kuin Suomessa käytössä olleiden edellä mainittuun käyttöön Suomessa rekisteröityjen autojen osuuteen ja niiden aiheuttamiin verokertymiin lainmuutoksella ei olisi käytännön merkitystä.\nEdellä oleviin perusteluihin viitaten on tarpeen muuttaa autoverolain 28 §:n 1 momentin säädös autoveron alennuksen pienentämisestä niin, että autoveron kuoleentumisaika lyhennetään kahteenkymmeneenneljään kuukauteen.\nmuutetaan 29 päivänä joulukuuta 1994 annetun autoverolain (1482/1994) 28 §:n 1 momentti, sellaisena kuin se on laissa 266/2003, seuraavasti:\nAutoveroa alennetaan enintään 9 600 eurolla autosta, joka Suomessa ensi kertaa rekisteröitäessä merkitään käytettäväksi luvanvaraisesta henkilöliikenteestä tiellä annetun lain (343/1991) 2 §:n 5 kohdassa tarkoitettuun tilausliikenteeseen ja jota sen omistaja pääasiallisesti käyttää tällaiseen liikenteeseen. Veron alennusta pienennetään kuitenkin yhdellä kahdeskymmenesneljäsosalla jokaista täyttä tai alkavaa kalenterikuukautta kohden, jonka ajoneuvo on muualla kuin Suomessa ollut käytössä ennen sen rekisteröintiä edellä mainittuun käyttöön.


Yllätyksenä soitettiin Sibeliuksen Jääkärien marssi – lääkäri Martti Johannes Siiralan päiväkirja 1918 | Musiikin kevät 1918 | Klassinen | yle.fi\nKälyjensä kanssa toisella parvella istunut Martti Johannes Siirala kertoo mm. hetkestä, jolloin tämä valokuva otettiin. Kuvitusta leikekokoelmat\nJulkaistu 14.01.2018 - 17:11 . Päivitetty 08.03.2018 - 19:19\nTammikuun 14. päivänä Martti Johannes Siirala kirjoittaa edellisen illan Kansalaisjuhlasta Kansallisteatterissa, jossa hän istui yleisön joukossa. Ei hullumpi, Siirala tuumaa yllätysnumerona soitetusta uutuudesta, Sibeliuksen Jääkärien marssista. #musiikinkevät1918\nVaikka sunnuntai-iltana 13. päivänä tammikuuta 1918 pakkanen oli pureva, Martti Johannes Siirala, hänen Mutti-anoppinsa ja kaksi kälyään Elsa ja Aili tekivät innokaasti lähtöä itsenäisyysjuhlaan Kansallisteatteriin. Vain Martin viimeisillään raskaana oleva nuhainen vaimo Siiri jäi kotiin.\nNäin nuori lääkäri kertoo Kansalaisjuhlasta päiväkirjassaan päivää myöhemmin:\nNo nyt on mulla aiheena sydämeni keventämiseen eilisiltainen itsenäisyysjuhlan ääriviivoittainen selostaminen.\nAlan asian proosallisesta alusta, valmistelusta ym. Mutti hommasi rouva Paasikiven kautta piletit. 6 kappaletta, siis harvinaisen monta. Siiri frouvallani oli nuha, eikä hän muutoinkaan olisi voinut enää mukaan tulla, varsinkaan ei Mutin mielestä.\nJo kello 1/2 5 ajoissa tuli Könösille kotiin kampaaja, joka piippisaksillaan ym. vehkeillään pöyhötteli ja reposteli naisväen tukkarustinkeja juhla-asuun. Täysissä juhlapukimissa sitten 7.15 illalla yhdessä lähdettiin Kansallisteatteria kohden painumaan.\nMartti Johannes Siiralan päiväkirja 14.1.1918. Kuvitusta Käsiala\nRaitiovaunuja on ankarien pyry ja pakkassäiden johdosta niin ylen monta epäreilassa, että niitä saa odottaa tuhottoman kauan. Mutti, Elsa ja minä kapusimme niin muodoin hevoseen, jättäen toiset odottamaan raitiota.\nPerille tultua saatoin Mutin permannolle, jossa hänellä itsellään oli paikka. Me muut kapusimme toiselle riville.\nElli oli hieman äimissään, kun pureva pakkanen oli raitiovaunua odotettaessa niin kovakouraisesti näpistellyt hänen poskiaan, että ne nyt punoittivat kuin puolukkamaa. Hieman suretti samainen asia Ailiakin.\nVähitellen täyttyi tupa. Ala- ja keskikerta vain juhlapukuisella yleisöllä, meidän vinnikerroksemme sekalaisella.\nEi oikein näyttänyt juhlayleisöltä toisen rivin ihmisjoukko. Jos nyt harvinaisuuden vuoksi alkaisin yläkerran asujaimistosta niin voin sieltä - niin perin tuntematonta kuin se yleensä olikin - luetella seuraavia.\nEnsinnäkin oikein aimo liuta Kansallispankin naisvirkailijattaria. Nättiä ja ei nättiä. Sormillaan yleisöä osoittelevia ja ei osoittelevia. Sitten Koskenmaan herrasväki, Sven Donner, Rainer Sopanen, täti Soisalon-Soininen ja Meeri, Penttilä frouvineen ym. ym.\nEnsi rivi oli juhlavieraille varattu. Senaattoreita, lähettiläitä, eduskunnan puhemiehet ym. mm. Lauri Ingman, Lundson, Alkio, rehtori Donner, Heikki Renvall, Paasikivi, Ranskan lähettiläs, ministeri valtiosihteeri Enckell, Svinhufvud, Ruotsin lähettiläs Norrmén, Setälä, Arthur Castren, Arajärvi, Kallio, Pehkonen, Uno Brander taaempana ei frakissa, Haatamo, Kairamo, Palmgren, Uno Taavi [Sirelius], Nevanlinna, pappa Anton Rönnholm perheineen ja vävyineen, Ruuth on näet nyt kotimaahan palannut.\nTäti Borg ja hänen vieressään räikeän kirjaviin leninkeihin puettu frouvasihminen. Senaattori Jalmari Castren joukkoineen, rouva Heinrichs - jolla on neljä poikaa Saksassa - sekä pienempiä suuruuksia paikkojen täytteinä.\nAlakerta alias permanto teki myös jokseenkin kirjavan vaikutuksen.\nYhtenäisimpänä esiintyi ensi rivi. No olihan permannollakin painavaa väkeä. Juho Jaakko rouvineen, setä Kaarlo Castrén, kuvernööri Jalander, rehtori Ruin ja Heikel, Hannikaisen Putte, tarkastaja Basilier, Pohjanpää, Eino Kaila, eräs fröökynä, jolla leningissään ei ollut hihoja laisinkaan ja jonka olkapäitäkin vain hienot soljet peitti. Napaa ei sentään näkynyt edes silloin, kun hän Mutille palttoota päälle auttaessani vieressäni rupesi päällyskenkiä vilusta väristen jalkoihinsa kiskomaan. Väärin oli, että nimitin sitä näyteikkunaa fröökynäksi. Frouva se oli. Mutta enpä tahtoisi olla sellaisen itseään näyttelevän mies, en totta totisesti.\nKutsulippuihin painettu Suomen vaakunaeläin oli kirjoittajan mielestä epämuodostunut. Kuvitusta vaakuna\nPaitsi tällaisia ihmiskoristeita, oli koko teatteri muutoinkin parhaan mukaan somistettu. Mutta koko katsomo vain punakeltaisin värein. Airueina eri ylioppilaskuntien edustajia. Näyttämöllä laakereita. Näyttämön seinustoina eri valtojen liput. Taustan peitti komea Suomen vaakuna. Oikein kunnollinen ja oikein piirretty. Ei sellainen epämuodostuma, jonka Lilius ja Hertzberg kutsulippuihin ovat painattaneet, niin kuin näkyy.\nHelsingin kaupunginorkesterin kapellimestarin Robert Kajanuksen tahtipuikko heilahti kirjoittajan mukaan "näppärän vilkkaasti". Kuvitusta Kuva: Helsingin kaupunginmuseo leikekirjat (kulttuuriset objektit)\nNo. Päästiin sitten alkuun neljännestä yli 8. Tahtipuikko heilahti juhlapukuisen orkesterin edessä näppärän vilkkaasti.\nMalmivaara puhui kuin mies. Kiihkomieliset vapaa-ajattelijat sitä kenties pitivät saarnana, mutta sellaisia voi tuskin olla montakaan koko seurakunnassa.\nPorilaisten marssi tuntui heikolta. Enemmän torvia se vaatii, kuin mitä orkesterilla oli käytettävänään. Eivätkö nyt olisi voineet Apostolin orkesteria lisäksi tilata?\nWerner Söderhjelm puhui aluksi suomeksi, keskellä ruotsiksi ja lopulla taasen suomeksi. Hiotun hienoa, varovaa ja taitavaa oli puhe. Ja minua puolestani ilahdutti suuresi se, että siinä niin huomattavassa määrässä laulettiin kiitosvirttä Ranskalle. Sen se kansa mielestäni todella sivistykselleen ansaitsee. Jakamattomasti kai se olisi sitä saanutkin, ellei se olisi yhtynyt sortajamme ja vainolaisemme liittolaiseksi.\nSitten kuunneltiin kansallissäveliä vuoroin seisten vuoroin istuen. Pahaan pulaan asetti yleisön Saksaa edustavan Loreleyn kuunteleminen.\n"Puhe hyvä, kunhan vaan ei puhujaa itseään katsonut", kirjoittaja toteaa Maila Mikkolan eli kirjailija Maila Talvion esiintymisestä. Kirjailija Maila Talvio Maila Talvio\nLopulta istuttiin kuin istuttiinkin. Sitten puhui Mikkolan Maila intohimoisen valittavasti. Ei itkenyt sentään. Puhe hyvä, kunhan vaan ei puhujaa itseään katsonut. Tekisi mieli sanoa: puhe kerrassaan hyvä.\nRakoczy-marssi oli yhtä tulinen ja innostava kuin ennenkin. Orkesteri on vaan nykyisin pieni.\nEirik Hornborg puhui kuin mies. Jos ne sanat olisi jäntterärakenteisempi mies ja hieman enemmän itse innostuen lausunut, olisi siitä tullut kerrassaan hyvä. Klassilliseen taruun ja puheensa kietoi ja klassillisen tyynesti se esitettiin.\nKolmenkymmenvuotisen sodan marssi kajahteli tutunomaisena ja kauniina.\nVäliajalla tungeskeltiin aitiossa kuin sillit suolassa. Koko toisen rivin yleisö - allekirjoittanut muassa - ryntäsi näet ensi riville lähettiläitä ja heidän kauniita pukujaan ihmettelemään. Löysimme Mutinkin ihmisvilinästä vasta pitkän etsimisen perästä. Hyvästi oli ohjakset käsiin otettu, sillä väliajasta ei tullut liian pitkää. Pikemmin päinvastoin.\nRuotsinkielinen juhlaruno ei ollut suinkaan pituudella pilattu. Sisältö tuntui vähän liian huulenpieksännältä, ei äitelältä suinkaan silti. Mieleen ei jäänyt kerrassaan mitään. Lausuja selvisi osastaan hyvin.\nRunon jälkeen tuli monelle yllätys. Soitettiin marssi, jota en tuntenut. Kaikki nousivat innostuneina seisomaan. Was ist das? "Jääkärien marssi" tiesi Aili minua typerää neuvoa. Sibeliuksen Saksassa oleville meidän pojille säveltämä marssi. Ei ollut hullumpi.\n"Soitettiin marssi, jota en tuntenut. Kaikki nousivat innostuneina seisomaan. Was ist das? "Jääkärien marssi" tiesi Aili minua typerää neuvoa. Sibeliuksen Saksassa oleville meidän pojille säveltämä marssi. Ei ollut hullumpi." Säveltäjä Jean Sibelius 1918 Kuva: Museovirasto Jean Sibelius\nMarssille on aina eduksi, että siinä on huiluja ja tässä esiintyi niitä. Marssi toistettiin. M.M. lauloi yksinpä Sotamarssinkin hyvin. Vain siellä täällä pilkisti ruotsinvoittoisuus sanoista esiin.\nLaulussa "Suomen nimi" - joka minulle oli uutuus - esiintyy yhdessä kohti Maamme-laulun alkusäe, joka sai yleisön ihmeissään kohoamaan seisaalleen. Istuuduttiin kuitenkin jälleen, kun huomattiin, ettei enempää tullutkaan. Turhaa hälyytystä. Ei pitäisi moisia sudenkuoppia lauluihin sijoittaa. Pettyy sellaisesta vaikka kuka.\nJussi Snellman luki sitten yhden juhlaan tulleen sähkösanoman. Homma teki tyhjänpäiväisen vaikutuksen. Samaa ei voi sanoa niistä muutamista runonvärssyistä, jotka Jussi ennen lavalta häviämistään lausui. Liekö hän käyttänyt "vapaan sanan" oikeutta, ja omasta päästään ne ladellut, vai kuuluivatko ne ohjelmaan, sitä en tiedä, mutta naulaa päähän ja oikealla hetkellä Jussi silloin löi. Vieressäni istuva Mekku, joka ohjelman mukaan odotti Niilo Lehmuskosken esiintymistä, sanoi runon loputtua: "Kumma kuinka tuo herra oli Jussi Snellmanin näköinen."\nTulihan sitten Lehmuskoskikin esiin ja sanoi sanottavansa kaikella kunnialla. Plastiikkaa voisi se mies sentään mennä opettelemaan jonkun luo, joka sellaista kunnolla osaa opettaa.\nKansalaisjuhla Kansallisteatterissa 13.1.1918 Suomen Kansallisteatteri\nLaulumiehet asettuivat sitten esiripun takana paikoilleen. Samalla aikaa aseteltiin sinne valokuvauskone ja yleisön iloisesti hämmästyessä välähti magnesiumliekki äkkiä ikuistaen juhlijat.\nAloittaessaan laulunsa karauttivat laulumiehet pahasti kiveen. Sitten sujui kaikki kommelluksitta. Lopuksi laulettiin yhteisesti Maamme. Laulumiehet ja M.M. lavalla. Pari vanhusta innostui niin, että yrittivät käsiään taputtamaan senkin lopulla, mutta he jäivät yksinäisiksi. Ei siihen loukkuun pudonnut toisellakaan rivillä kuin muutama tyhmeliini, mm. yksi aivan minun takanani.\nJuhlatunnelman tilaisuus mieleen jätti, joskin myöntää täytyy, että miltei enempää ja lämpimämpää mielialaa olin odottanut. Kyllähän siellä täällä näki ihmisten toistensa käsiä puristavan, mutta siinä olikin miltei kaikki. Talvipakkasen ja olojen epävarmuus kai pidättyväisen mielialan aiheutti.\nKotiin pyrittiin Evi ja minä jalan, Mutti tyttärineen automobiililla. Pakkasta riitti. 20°C nipisteli korvanlehtiä ja nenännypyköitä kotiin tallusteltaessa. Ajureita ei näkynyt ei kuulunut. Ja kummakos tuo olisi ollutkaan lämpimämpänäkään aikana puolenyön seudussa. Juhla loppui näet noin 11.30 illalla.\nSaahan nähdä mitä perästä kuuluu. Tietysti aina joitakin soraääniä.\nEnsiksikin lippujen tuttavien kautta myymisestä. Toiseksi teatterin yksinomaisesta punakeltaisilla väreillä koristamisesta. Kolmanneksi mahdollisesti siitä, että Kansallisteatterissa ruotsinkieltä viljeltiin. Ja mahdollisesti saa Malmivaara kuulla kunniansa synnin pesässä saarnaamisesta.\nAinahan näet tyytymättömiä löytyy. Ei se ole mies eikä mikään, jolla ei ole vastustajia ja moittijoita. Eikä liioin mikään asia ole ajamisen arvoinen ellei se vastustusta herätä.\nLauantai-iltana 13. tammikuuta 2018 tuli yllättäen yhteydenotto kitarataiteilija, äänitetuottaja Seppo Siiralalta. Aamulla oli Musiikin kevät 1918 –sarjassa julkaistu artikkeli Kansalaisjuhlasta Kansallisteatterissa tasan sata vuotta sitten.\nJuttu innosti Siiralan lähettämään sähköpostia: ”Kuinka ollakaan, juuri pari päivää sitten luin ukkini Martti Johannes Siiralan käsinkirjoitettua päiväkirjaa ajalta 1914–18, joka vastikään tuli käsiini arkistojen kätköistä. Siinä on elävä ja seikkaperäinen silminnäkijän kuvaus kyseisestä juhlasta sekä alkuperäinen käsiohjelma ja pääsylippukin. Siinä käy esim. ilmi, että Sibeliuksen Jääkärimarssi tosiaan esitettiin painetun ohjelman ulkopuolella juhlassa.”\nLoppukeväällä 1918 Martti Johannes Siirala toimi mm. Suomenlinnan vankileirin lääkärinä. Kuvitusta tiedustelupalvelut\nMartti Johannes Siirala (1889–1948) oli kevään 1918 aikaan 29-vuotias lääkäri. Hän oli suojeluskuntalainen, muttei pojanpojan mukaan osallistunut sotatoimiin. Loppukeväällä 1918 Siirala toimi mm. Suomenlinnan vankileirin lääkärinä.\nMyöhemmin hän lääkärinurallaan erikoistui synnytysoppiin ja opetti mm. Kätilöopistolla.\nMartti Johannes Siirala suojeluskuntalaisena 1918. Suojeluskuntalainen lääkäri Martti Johannes Siirala Kuva: Martti Johannes Siiralan kuva-arkisto Suojeluskuntalainen\nMartti Siirala Martti Siirala


8 edut Perun Maca — Tarjoiluun, sivuvaikutukset ja Annostus — knp7.com\n8 edut Perun Maca — Tarjoiluun, sivuvaikutukset ja Annostus\nMonet kasvit, jotka aiemmin täytyi käyttää lokalisoituja lähdealueina vielä löytäjäänsä tieteen ja tullut tunnetuksi ympäri maailmaa, jotka kuuluvat yleisöä. Maca on esimerkki. Se tunnetaan myös Perun ginseng ja sitä käytetään ja kunnioittivat lääkeyrtti antiikin ajoista lähtien, Inca ihmisiä.\n1 Mikä on Perun Maca?\n2 Perun Maca hyödyt\n3 Miten ja Annostus\n5.1 Tiedät jo nämä hyödyt maca terveys- ja kunto? Oletko valmis kokeilemaan tätä täydentää? Kommentti alla!\nMikä on Perun Maca?\nKulutus maca johtuu sekä sen ravintoarvo läsnäolo hyödyllisiä phytochemicals terveydelle. Se on runsaasti mineraaleja, kuten kalsiumia, kaliumia, rautaa, magnesiumia, fosforia ja sinkkiä. Se sisältää myös fytosteroleja, monet välttämättömiä rasvahappoja, proteiinia, hiilihydraatteja ja kuitua.\nSiellä Maca tuhansia vuosia käytetään Andien kansojen lääkinnällisiin tarkoituksiin liittyviä hedelmällisyyteen, seksuaalinen halu, elinvoimaa ja mielen selkeyttä.\nVuonna 2002, tutkimus on myös osoittanut antioksidantti, torjuminen erilaisten reaktiivisten happilajien. Myös tehtaan näyttää auttamaan hormonitasapainoon kautta aineita, jotka eivät vaikuta suoraan hormoneja, mutta stimuloivat riittävä luonnollinen tuotantoa, niin sitä kutsutaan Adaptogeeni.\nJuuri on tuotettu jauhe, joka voidaan kuluttaa suoraan tässä muodossa tai kapseloituna.\nPerun Maca hyödyt\nEdut maca ovat enimmäkseen tunnistetaan suositun perinteistä käyttöä, koska vähän tieteellistä tutkimusta on tehty kasvin. Mutta ominaisuudet sille juontavat tuhansia vuosia ja on useita.\n1. lisääntynyt libido\nTämä on yksi niistä eduista Maca tiedossa jo jonkin aikaa, koska sen käyttö on edistää seksuaalista historiaa, yhteistä tahtoa keskuudessa Perun väestöstä vuodesta 2000 vuotta sitten. Vähän tutkimusta on tehty, mutta joku eläin tutkimukset osoittavat tiettyjen seksuaalista omaisuutta. Inhimillisempää tutkimuksia tarvitaan vahvistamaan ja ymmärtää, miten laitos toimii, mitä aineita mukana jne, mutta on jo monia kliinisiä viitteitä siitä, että omaisuutta.\n2. kannustaminen hedelmällisyyttä\nVuodesta Tähän mennessä tehdyt tutkimukset, on näyttöä siitä, maca voi lisätä siittiöiden miehillä, mikä lisää hedelmällisyyttä. Monet terveydenhuollon ammattilaiset ja potilaat raportoivat parantuneesta hormonaalista toimintaa ja lisätä hedelmällisyyttä sekä miehillä että naisilla on samat edut maca.\nHormonitasapainoon on tiukasti kontrolloitua elin, koska hormonit toimivat hyvin pieninä pitoisuuksina ja hallita lukuisia biologisia toimintoja. Mutta hormonaaliseen kontrolliin elimistön voi joskus epäonnistua, joka johtaa sen puutteeseen tai ylilyönnit ja monia sairauksia.\nPerun Maca näyttää toimivan valvoa stimulaatio hormonin tuotantoa hypotalamuksen ja aivolisäkkeen, The "keskukset" valvonnan sisäeritysjärjestelmän ihmisillä. Ne ohjaavat muut rauhaset koko kehon, mikä parantaa hormonin tuotanto lisämunuaiset, kilpirauhanen, haima, munasarjat ja kivekset.\n4. Lisääntynyt energia\nKäytön muutaman päivän, energiatasoa ja elinvoima osoittavat jo hyvä parannus, kuten monet urheilijat käyttävät Maca parantaa urheilu suorituskykyä.\nMaca sisältää monimutkaisia hiilihydraatteja, jotka ovat erinomaisia energialähteitä ja myös B-vitamiineja, jotka osallistuvat biokemiallisia reaktioita, jotka johtavat energian tuotanto.\n5. auttaa valvomaan oireita vaihdevuodet\nHyöty maca hormonivalmisteiden modulaatio auttaa vaihdevuodet ohittaneilla naisilla, joiden oireet johtuvat epätasapainosta tuotannossa naishormoneja. Perun Maca auttaa lievittämään kuumia aaltoja, ominaisuudet tässä vaiheessa, ja auttaa myös kuukautisia edeltäviä oireita on hedelmällisessä iässä olevia naisia.\nKoska se sisältää kalsiumia, voi auttaa ehkäisemään osteoporoosia vaihdevuosien aikana hyvin yleistä.\n6. mielen selkeyttä\nNiistä eduista Maca on myös parantaa mielenterveyttä. Monet ihmiset raportti paranemassa päättely, tarkennus ja selkeys ajattelin tehdä lisäravinteen mukula.\n7. vakautus- mieliala\nTehdas näyttää myös auttaa parantamaan joidenkin mielialahäiriöiden, lievittää tapauksia ahdistusta, stressi, masennus ja jatkuvaa mielialan vaihtelut.\n8. Parantaa ihon\nToinen tärkeä kohde hyödyistä Maca näyttää olevan suhteessa iho-ongelmia. Monille ihmisille, se auttaa parantamaan akne ja viat, ja vähentää herkkyyttä ja lisätä sietokykyä hyvin heikko tai erittäin korkeissa lämpötiloissa.\nMiten ja Annostus\nAnnos ilmoitetaan yleensä 500-1200 mg päivässä, mutta tutkimuksissa on käytetty 1500 ja 3000 mg jaettuna kolmeen päivittäiseen annokseen, parantaa miehen seksuaalinen halu, ei kuitenkaan löytää erilaisia tuloksia tehokkuudesta näillä kahdella annoksella. On suositeltavaa, että jos hoito aloitetaan pienemmillä annoksilla, ja ne kasvavat ajan myötä. Lääkäri tai ravitsemusterapeutin voi määritellä varmemmin optimaalisen annoksen, se on aina tärkeää kuulla ammattilainen, kun hoidon aloittamista mitään lisiä.\nHyvä vaihtoehto saadaan hyötyjä Maca on sisällyttää se valmistelemassa monia ruokia, kuten salaatteja, juomia, vitamiineja, lämpimiä ruokia, keittoja, mehuja ja kahvia, huolehtien vain vältetään liian korkeita lämpötiloja, jotka voivat johtaa menetykseen niiden ominaisuuksia.\nAikaisempi maku voi tuntua hieman oudolta, mutta se riippuu siitä, mitä ruoka aiheuttaa seoksen tapauksessa jauheesta ja ajan mittaan voit tottua.\nMaca on osoittautunut melko turvallisia nautittuna annoksina yhteisesti määritelty ja haittavaikutuksia ei havaittu vielä.\nKuitenkin, kuten muita lisämaksuja, on syytä välttää liiallisen käytön. Johtuen vaikutuksia hormonitasapainoon, ylenmääräistä pentueen voi johtaa puute hormonitoimintaa ja aiheuttaa vakavia seurauksia. Jos koet oireita nautittaessa kasvi, lopeta käyttö välittömästi ja ota yhteys terveydenhuoltoon.\nraskaana tai imettäville pitäisi käyttää Perun Maca, koska ei ole tietoa todistaa turvallisuuden tänä aikana.\nIhmiset, joilla on jokin sairaus, joka on hormoni herkkä tulisi välttää kulutuksen juuren. Esimerkkejä ovat rintasyöpä, kohdun ja munasarjasyövän, endometrioosin tai kohdun fibroosi. Samoin mikä tahansa tila, joka voi vaikuttaa altistuminen estrogeenit aiheuttaa riskejä nautittaessa maca, koska laitos voi voimistavat estrogeenin.\nTiedät jo nämä hyödyt maca terveys- ja kunto? Oletko valmis kokeilemaan tätä täydentää? Kommentti alla!\nPerun Maca laihtua?\nAtorvastatiini lihotus? Palvella, sivuvaikutukset ja Annostus\nBioidentical testosteroni — Miten se toimii, sivuvaikutukset ja Annostus\nSahapalmu toimii? Saat Tarjoilu, hyödyt, sivuvaikutukset ja Annostus\nAmoksisilliini lihotus? Saat Tarjoilu, Annostus, sivuvaikutukset ja Merkintä\nMulungu Tee — Für Serving, Indikation und Vorteile\n7 Ciekawostki O Fitness World\n9 Recettes Brownie régime\n10 스파게티 수익 Pupunha 빛\n10 نصائح للحصول على العضلات تضخم المرأة\nVåkne opp slitne — viktigste årsakene og hva du skal gjøre\n빵을 대체 할 13 개 아이디어 — 건강하고 맛있는\nWhat is the Best Exercise to Lose Belly Home?\n스미스 머신에 웅크 리고 있기 때문 이라오 — 팁, 피해야 할 실수와 유사


Paholaisen kutsu kävi Washingtoniin\nSon Jack Jr on luonut omaperäisen ja tunnistettavan tapansa tulkita akustista bluesia. Mies ja kitara esittelevät osaamistaan omakustannelevyllä "When the Devil Calls".\nSon Jack Jr on kotoisin Lontoosta ja asuu Washingtonin osavaltion Seattlessa. Hänen kotisivunsa muotoileekin sattuvasti: "Delta Blues. The Real Deal." Niinpä niin, mutta ei hätää: mies osaa tosiaan soittaa. Ja toisin kuin monet muut 2000-luvun 'aidot asiat', hän on kehittänyt aidosti tunnistettavan, oman tavan soittaa akustista bluesia. Hän yhdistää aitoon asiaan folk- ja rock-vaikutteita tavalla, joka on korvalle mitä miellyttävin.\nUseat arvioijat ennen minua ovat ylistäneet Son Jack Jr:n "kaunista lauluääntä" ja "erityisen omaperäistä lauluntekotaitoa". En voi vastustaa kiusausta tapella jälleen koko muuta maailmaa vastaan: levyllä "When the Devil Calls" vaikutuin eniten Graham-Jansch -tyyppisestä instrumentaalista "The Lynching Tree" sekä cover-kappaleista "Cleanhead Blues" (Eddie Cleanhead Vinson) ja "Soul of a Man" (Blind Willie Johnson).\nMitä Blind Willie -versiointiin tulee: jos mies pystyy tekemään näin usein kuultuun kappaleeseen mies-ja-kitara -sovituksen, joka tuo mieleen ennemmin Jimin takaperoiset luupit "Are You Experienced?" -levyllä kuin Chris Thomas Kingin Wim Wendersin elokuvassa, hän selvästi tietää mitä on tekemässä. Vaikka "Cleanhead Blues" ei ole kovassa huudossa 'pitkätukkien kitaraleirillä', on se pitkään ollut minun suosikkini. On hienoa kuulla viimeinkin country blues -versio! Vaikka Mr Jackin laulajan kyvyt eivät ole kuulun saksofonistin tasolla, hänen riisuttu sovituksensa on riemukas ja tulkintansa sydämellinen.\nKolmentoista raidan levyllä on vielä yksi lainakappale, Skip Jamesin "Devil Got My\nMuissa kappaleissa "The Lynching Tree" -biisillä osoitettu instrumentaalinen ja sävelmällinen taidokkuus varastaa show'n vaivatta. Lauluntekijänä Son Jack Jr näyttää olevan parhaimmillaan "If I Should Fall" -tyyppisillä nyyhkytarinoilla. On tunnustettava, että minulla on tiettyjä vaikeuksia ymmärtää värssyjen kuten "I’m Son Jack Jr., now you know what I mean" suuruutta. Mutta hei, Bo Diddley – on tosiaankin lohdullista kuulla että Jackin kultakala on hyvä: "Goldfish is good, so it could be worse" (kappaleelta "It Could Be Worse").\n"When the Devil Calls" esittelee kokonaisuudessaan ja kansiaan myöten kahta tendenssiä, jotka ovat oireellisia 'modernille' bluesille. Asiatasolla tutkitaan menneitä aikoja, ja toisaalta korostetaan koko bisneksen äärimmäistä vakavuutta. Kuulijan mieltymyksistä riippuu, onko tämä hyvä vai huono asia. Onneksi ensin mainittu ei yllä nykyisen metalliskenen tapaiseen äärimmäiseen eskapismiin, eikä viimeksi mainittu ole niin päällekäyvä kuin joidenkin, hmm, brittiläisten blues-kitaristien tapauksissa. Kappaleiden kuten "Dance of the Living Dead" ei siis tule antaa säikäyttää.\nMusiikki on hyvää ja soittaminen vankkaa. Son Jack Jr on vielä – John Mayallin 60-luvun tyyliin – huomaavaisuudessaan lisännyt kansiteksteihin kaikkien kappaleiden sävellajit – eiköhän ruveta pikkaamaan!\nSon Jack Jr.: When The Devil Calls. Omakustanne, 2008\nSon Jack Jr. (kitara, laulu, tuottaja)\nLinkit: Son Jack Jr kotisivu ja MySpace


C5 I koppanen, 03 break akun lataus\nAihe: C5 I koppanen, 03 break akun lataus\nKirjoittaja Aihe: C5 I koppanen, 03 break akun lataus (Luettu 415 kertaa)\n« : Maaliskuu 04, 2019, 08:55:12 »\nJossain ilmeisesti pieni vuoto kun akku tyhjenee pikkuhiljaa. Voi olla myös ettei lataa ihan kunnolla kun ajelee lyhyitä matkoja vaan. Mutta. Kerran ladatessani akkua tuollaisella Motonetin "älylaturilla", en ottanut akun kaapeleita irti. Pian sen jälkeen huomasin että viiksestä valittava tietokoneen näyttö ei enää vaihtunut. Päivämäärä vain näkyy ja on säädettävissä. Lämpötilan näyttö ja kello myös pelittää. Eli olisiko pitänyt suorittaa akun lataus kaapelit irroitettuna? Rikkoiko latausvirta tietokoneen siltä osin ettei näyttö vaihdu? Korjautuisiko se kuittauttamalla bugit? Vai olisiko kyseessä sulake? Pitääkin tutkia tuo sulake, tuli just mieleen kun tätä kirjoitin...\nVs: C5 I koppanen, 03 break akun lataus\n« Vastaus #1 : Maaliskuu 04, 2019, 10:11:13 »\nAina on tullut ladattua kaapelit paikallaan, eikä vahinkoja ole syntynyt. Koekappaleina on ollut viime vuosina 3 C5-sitikkaa ja yksi C4. Voihan olla, että mulla on väärä tapa tehdä asiaa. Kuitenkin ääni sille, että noin voi tehdä.\n« Vastaus #2 : Maaliskuu 04, 2019, 10:14:28 »\nÄäni ennemmin hajonneelle ajotietokoneen napille viiksen päässä.\n« Vastaus #3 : Maaliskuu 04, 2019, 12:07:28 »\nX7ssa oli muistaakseni jotakin outoa latauksessa mutta ei 1 ja 2\n« Vastaus #4 : Maaliskuu 04, 2019, 12:17:29 »\nEdellisiin lisäarvauksena viimeisillään oleva akku joka kyykkää startissa liian pieneen jännitteeseen.\nMuistelen ajotietokoneen viiksinapin toimimattomuuden olleen yksi niistä ihmeellisyyksistä mitä voi käydä väärin tehdyn akun kytkennän myötä, mitä käytännössä myös tuo akun hyytyminen on. Kokeile korjaantuuko irroittamalla ja kytkemällä akku ns. oikein.\nÄlylaturilla olen ladannut vuosikausia ilman ongelmia C5:ssa kiinnikytkettyä akkua.


Tukistaminen vie kasvattajan käräjille – Länsi-Saimaan Sanomat\nTukistaminen vie kasvattajan käräjille\n12.1.2018 05:55 Timo Sihvo\nLapsen tukistamisen hinta on määritelty Vantaan käräjäoikeudessa. Villiksi kuvailtua 13-vuotiasta poikaansa tukistaneet vanhemmat joutuvat kumpikin korvaamaan jälkeläiselleen 300 euroa kivusta ja särystä. Lisäksi isän on pulitettava pahoinpitelystä 25 päiväsakkoa ja äidin 15 päiväsakkoa. Tuomio on lainvoimainen, sillä Helsingin hovioikeus ei ole myöntänyt jutussa jatkokäsittelylupaa. Tapauksesta uutisoineen Ilta-Sanomien mukaan jutun tutkinta lähti liikkeelle siitä, kun poika kertoi koulussa isän ja äidin retuuttavan häntä niskasta ja hiuksista.\nPoika valitti etenkin isän kurittavan häntä ja haukkuvan päivittäin idiootiksi. Vanhemmat myönsivät oikeudessa, että joskus on ollut pakko taluttaa poika omaan huoneeseensa rauhoittumaan. Tämä ei ole kuulemma ollut helppo tehtävä, sillä poika on urheilutaustansa vuoksi väkivahva.\nKäräjäoikeus muistuttaa 13-vuotiaan pojan olleen kasvamisessaan hyvin vaikeassa vaiheessa. Vanhemmilla on oikeuden mukaan ollut oikeus hillitä lapsen väkivaltaista käytöstä ja riehumista kiinni ottamalla. Mikään 13-vuotiaan lapsen käytös ei kuitenkaan käräjäoikeuden mielestä oikeuta vanhempia käyttämään fyysisiä kurituskeinoja. Oikeudessa on ennenkin puitu vanhempien antamia tukkapöllyjä. Olen itsekin kirjoittanut vastaavista tapauksista. Luunapit toivat eräässä jutussa isäukolle sakot käräjillä.\nKasvattaja on lasten kanssa monesti kovilla, mutta väkivallan käyttöä ei voi puolustaa nykymaailmassa. Ennen vanhaan vanhaan tukkapöllyt olivat rutiinia kasvatuskeinona ja remmikin heilui yleisesti. Vantaan tukistussakoista lukeva entinen lapsi saattaa muistella, kuinka paljon hänen oma isänsä tai äitinsä olisi joutunut korvaamaan kurittamisesta.\nKysymys oli monesti perinteen jatkamisesta. En muista itse saaneensa fyysistä kuritusta vanhemmiltani. Mummon kerrotaan sen sijaan jahdanneen minua jonkun astalon kanssa, mutta hän ei runsaasti ylipainoisena henkilönä tavoittanut pojanvekaraa. Serkkuni on joskus naureskellut näitä takaa-ajoja. Oman lapsen kurittaminen ei käynyt mielessä. Kovin olivat kilttejä tytön pienet kolttosetkin.\nJärjestystä pidettiin väkivallan avulla menneinä vuosikymmeninä myös koulussa. Opettajat läimivät kovakorvaisia oppilaita sormille karttakepillä. Huonosti käyttäytynyt oppilas saatettiin rangaistukseksi sulkea siivouskomeroon. Tällainen vapaudenriistoon syyllistynyt opettaja löytyi muun muassa Kotkasta. En meinannut saada tapaukseen liittyvää koululautakunnan pöytäkirjaa millään kouluvirastosta.\nEhkä erikoisin kuulemani tarina tältä saralta kertoi opettajasta, joka rangaistukseksi nosteli oppilaita korvista. Eikä tässä vielä kaikki, sillä oppilaan oli kurimuksen ajaksi otettava käsiinsä urheiluvälivarastosta kuula. Kun kävin koulua Lappeenrannassa, veistoluokka sijaitsi erillisessä rakennuksessa. Veistoa opetti jalkansa sotatantereilla menettänyt mies, jota kutsuttiin Linkuksi. Hän saattoi sivaltaa tottelematonta oppilasta kintuille rimalla.\nKasvatuskeinot olivat ennen aika hurjia, mutta en tiedä, jäikö käsittelystä traumoja monellekaan. Enemmänkin tapaukset taitavat naurattaa.\n← Kenttiä jäädytetään täydellä tohinalla\nApuraha siivittää opiskelua – Veikko Rikkosen säätiö tukee taipalsaarelaisopiskelijoita →


Jokiraitin koulun tasa-arvo- ja yhdenvertaisuussuunnitelma\nTasa-arvo- ja yhdenvertaisuussuunnitelman tarkoituksena on kartoittaa koulun tasa-arvo- ja yhdenvertaisuustilannetta, kirjata asian suhteen jo tehdyt toimenpiteet ja selvittää, miten koulu voi toimia lisätäkseen tasa-arvoa ja yhdenvertaisuutta koulussa. Suunnitelma käydään läpi vuosittain ja siihen päivitetään tilanteeseen mahdollisesti tulleet muutokset, koulutukset ja tasa-arvoon ja yhdenvertaisuuteen liittyvät tapahtumat, kartoitukset ja niiden tulokset sekä projektit. Tämä suunnitelma on tehty ottaen huomioon sekä sukupuolten väliseen tasa-arvoon että yhdenvertaisuuteen liittyvät seikat.\nTässä suunnitelmassa tasa-arvolla viitataan sukupuoleen ja seksuaalisuuteen liittyvään tasa-arvoisuuteen. Koulu on kaikille avoin paikka ja Jokiraitin koulussa pidetään tärkeänä ja arvokkaana sitä, että jokainen koulun oppilas voi tuntea käyvänsä koulua turvallisessa ympäristössä ja tulee hyväksytyksi riippumatta siitä, mitä sukupuolta edustaa tai mikä hänen seksuaalinen suuntautumisensa on.\nTasa-arvolaki kieltää oppilaitoksissa tapahtuvan syrjinnän sukupuolen, sukupuoli-identiteetin ja sukupuolen ilmaisun perusteella. Tämän lisäksi koulutuksen järjestäjän on huolehdittava siitä, että oppilaitoksissa tehdään järjestelmällistä ja suunnitelmallista työtä sukupuolten välisen tasa-arvon edistämiseksi. Oppilaitosten tulee myös ennaltaehkäistä syrjintää sukupuoli-identiteetin ja sukupuolen ilmaisun perusteella. Tämän suunnitelman tarkoitus on taata lain vaatiman järjestelmällisen ja suunnitelmallisen työn toteutuminen Jokiraitin koulussa.\nYhdenvertaisuudesta puhuttaessa tasa-arvon käsite laajenee. Yhdenvertaisuudella tarkoitetaan sitä, että kaikki ihmiset ovat samanarvoisia. Sukupuoli, ikä, alkuperä, kansalaisuus, kieli, uskonto, vakaumus, mielipide, poliittinen tai ammattiyhdistystoiminta, perhesuhteet, vamma, terveydentila, seksuaalinen suuntautuminen tai muu henkilöön liittyvä syy ei saa vaikuttaa ihmisten mahdollisuuksiin saada erilaisia palveluita tai osallistua koulutukseen.\nPerusoikeudet kuuluvat ihan jokaiselle ihmiselle, eikä ketään saa ilman hyväksyttävää perustetta asettaa eriarvoiseen asemaan. (yhdenvertaisuus.fi; yhdenvertaisuuslaki 6 §.) Yhdenvertaisuuslain (1 §) tarkoitus on edistää yhdenvertaisuutta, ehkäistä syrjintää ja tehostaa syrjinnän kohteeksi joutuneen oikeusturvaa.\nYhdenvertaisuuslaissa (6 §) todetaan, että koulutuksen järjestäjän on arvioitava yhdenvertaisuuden toteutumista toiminnassaan ja ryhdyttävä toimenpiteisiin yhdenvertaisuuden toteutumisen edistämiseksi sekä huolehdittava siitä, että oppilaitoksella on suunnitelma tarvittavista toimenpiteistä yhdenvertaisuuden edistämiseksi.\nTasa-arvo- ja yhdenvertaisuustyön osa-alueet\nJokiraitin koulussa opetus järjestetään siten, että jokainen oppilas saa opetussuunnitelman mukaista opetusta, oppilaanohjausta sekä riittävää oppimisen ja koulunkäynnin tukea heti tuen tarpeen ilmetessä. Koulussa huolehditaan siitä, että oppilaan oikeus maksuttomaan opetukseen, oppikirjoihin, tarvittaviin työvälineisiin, työaineisiin ja muuhun oppimateriaaleihin sekä oppilashuoltoon ja laissa määriteltyihin opintososiaalisiin etuihin ja palveluihin toteutuu.\nJokiraitin koulussa rakennetaan jatkuvasti turvallista opiskeluympäristöä, jossa oppilailla on hyvä olla. Yhdenvertaisuuslain mukaisesti ketään ei aseteta eriarvoiseen asemaan. Opetuksen järjestämisessä ja toteuttamisessa huolehditaan siitä, että kaikilla on samanlaiset mahdollisuudet koulutukseen. Koulussa pidetään huolta siitä, ettei esimerkiksi älylaitteen tai tietokoneen puute hankaloita tai estä opiskelua ja tehtävien tekemistä.\nKoulussa opetus järjestetään siten, että opiskeluympäristö sopii jokaiselle oppilaalle huolimatta sukupuolesta tai muista ominaisuuksista. Koulussa jokaiselle annetaan mahdollisuus oppia juuri itselle sopivalla tavalla. Opetus järjestetään sukupuolisensitiivisesti. Sukupuolisensitiivisen opetuksen järjestämisellä tarkoitetaan sitä, että jokaisen oppilaan yksilölliset tarpeet tulevat huomioiduksi ilman, että niihin liitetään sukupuoleen liittyviä ennakko-odotuksia tai -käsityksiä.\nOpintosuoritusten arviointi perustuu valtakunnallisessa, kuntakohtaisessa ja koulukohtaisessa suunnitelmassa määriteltyjen tavoitteiden saavuttamiseen. Oppilaiden ikä- ja kielitaso huomioiden, heitä ohjataan asettamaan omalle oppimiselleen tavoitteita ja arvioimaan niiden toteutumista. Arvioinnissa ei verrata oppilaiden keskinäisiä suorituksia ja saavutuksia, eikä arviointi koskaan perustu henkilökohtaisiin ominaisuuksiin.\nArviointi on jatkuvaa, monipuolista ja ohjaavaa. Arvioinnissa käytetään erilaisia toimintatapoja ja oppilaalle annetaan jatkuvaa palautetta. Oppilaille annetaan mahdollisuus osoittaa osaamisensa eri tavoin. Käyttäytyminen arvioidaan aina erikseen, eikä se vaikuta eri oppiaineista saataviin arviointeihin. Oppilaalla ja huoltajalla on aina oikeus saada tietoa siitä, miten arviointiperusteita on sovellettu oppilasta arvioitaessa. Arvosanat annetaan yhdenvertaisin perustein ja koulussa pidetään yllä yhtenäistä arviointikulttuuria.\nElämänkatsomus, vakaumus ja mielipide\nJokiraitin koulussa erilaisiin elämänkatsomuksiin, vakaumuksiin ja mielipiteisiin suhtaudutaan avoimesti ja kunnioittavasti. Erilaisia elämänkatsomuksia ja vakaumuksia pyritään tuomaan esiin koulun arjessa, jotta henkilöstöllä ja oppilailla olisi mahdollisuus tutustua niihin ja tarvittaessa myös rikkoa mahdollisia ennakkoluuloja ja stereotypioita.\nKouluruokailussa erilaiset vakaumukset ja erityisruokavaliot otetaan huomioon.\nVirallisessa tiedotuksessa ja henkilökunnan antamassa ohjeistuksessa kunnioitetaan erilaisia vakaumuksia ja arvopohjia.\nJokiraitin koulussa käytetään tarvittaessa tulkkauspalvelua, jotta kodin ja koulun yhteistyötä voidaan toteuttaa huolimatta siitä, mikä oppilaan ja/tai huoltajan äidinkieli on. Arjen viestinnässä huomioidaan, että tärkeät viestit menevät kotiin ymmärrettävässä muodossa.\nKodin ja koulun yhteistyössä otetaan huomioon erilaiset ajattelu- ja toimintatavat sekä rakennetaan yhteistä ymmärrystä siitä, miten arki saadaan toimivaksi. Kuunnellaan eri kulttuureista tulevien toiveita ja tarpeita ja otetaan ne huomioon opetusta suunniteltaessa ja toteutettaessa. Monikulttuurisuuden käsite nähdään juuri niin moniulotteisena kuin se todellisuudessa on. Monikulttuurisuuden ajatellaan olevan positiivinen ja merkityksellinen resurssi, joka täydentää kokonaisuutta ja on luonnollinen osa koulun arkea. Monimuotoista ja monikulttuurista osaamista pyritään hyödyntämään osana koulun päivittäistä toimintaa.\nSeksuaalinen suuntautuminen ja sukupuoli-identiteetti\nJokiraitin koulussa jokaisen seksuaalista suuntautumista kunnioitetaan. Koulussamme rakennetaan hyväksyvää, erilaisuutta ja moninaisuutta arvostavaa, avointa ja sallivaa ilmapiiriä jatkuvasti, tietoisesti ja suunnitelmallisesti. Koulussa kannustetaan, tuetaan ja edistetään erilaisten ihmisten kohtaamista ja arvostamista.\nSukupuoli-identiteetistä ja seksuaalisuudesta keskustellaan oppitunneilla osana opetusta ja opetussuunnitelmaa. Oppiaineita ei ole määritelty sukupuolen kautta ja kaikilla oppilailla on mahdollisuus osallistua kaikkeen toimintaan sukupuolesta riippumatta. Opetusryhmiä ei koosteta sukupuolisidonnaisesti pääsääntöisesti missään oppiaineessa, eikä sukupuoleen liitetä ennakko-oletuksia tai ennakkoluuloja.\nJokiraitin koulussa jokaisella oppilaalla ja henkilökunnan jäsenellä on oikeus turvalliseen ja häirinnästä vapaaseen arkeen. Kaikenlainen seksuaalinen häirintä on kiellettyä. Koulussa tiedostetaan se, että seksuaalinen häirintä pitää sisällään monenlaisia erilaisia osa-alueita. Tunne häirinnästä on aina subjektiivinen tunne, joka on ennen kaikkea kokijan määriteltävissä. Kaikki seksuaaliseen häirintään viittaavat toimet otetaan aina vakavasti ja selvitetään välittömästi.\nOppilaiden kanssa keskustellaan laajasti jokaisen oikeudesta fyysiseen koskemattomuuteen. Oppilaille selvennetään, että jokainen ihminen määrittelee itse sen, kuka ja miten häntä saa koskea. Pidetään huolta siitä, että oppilaat ja henkilökunta tiedostavat seksuaalisen häirinnän eri osa-alueet ja muodot.\nJokiraitin koulussa ketään ei syrjitä vammaisuuden tai terveydentilan vuoksi. Oppilaalla ja henkilökuntaan kuuluvalla on oikeus itse päättää, mitä ja kuinka paljon hän haluaa terveydentilastaan tiedettävän ja kenellä on oikeus annettuun tietoon. Oppilaan huoltajan kanssa sovitaan aina tiedottamisesta.\nKoulussa pyritään tekemään kaikki tarvittavat erityisjärjestelyt ja tilanteessa, jossa kaikkia tarvittavia erityisjärjestelyitä ei ole mahdollista toteuttaa, annetaan tietoa kouluista, joissa erityisjärjestelyt on toteutettu tai mahdollista toteuttaa. Kaikki esteettömät kulkureitit merkitään selkeillä opasteilla. Viestintää kehitetään sellaiseen muotoon, joka saavuttaa kaikki vastaanottajat.\nJokiraitin koulussa kiinnitetään huomiota syrjinnän ja häirinnän ennaltaehkäisemiseen. Koulussa käytetään seuraavia toimenpiteitä osana ennaltaehkäisevää toimintaa:\nOppilaiden kanssa määritellään yhdessä tärkeitä käsitteitä ja keskustellaan niiden merkityksistä jatkuvasti, monipuolisesti ja avoimesti.\nOtetaan huomioon oppilaiden näkemykset, ajatukset ja ideat erilaisiin tapoihin ehkäistä syrjintää ja häirintää sekä edistää yhdenvertaisuutta ja tasa-arvoa.\nJärjestetään työpajoja, projekteja, juhlia ja tapahtumia, joissa kantavana teemana on yhdenvertaisuus ja tasa-arvo (esimerkiksi Minna Canthin päivä ja sukupuolten välinen tasa-arvo; monikulttuurisuusviikko ja yhdenvertaisuus jne.)\nKoulutetaan henkilökuntaa ja tarjotaan erilaisia materiaaleja, ideoita sekä vinkkejä yhdenvertaisuuden ja tasa-arvon edistämiseksi sekä häirinnän ja syrjinnän ehkäisemiseksi.\nMaailmankoulun materiaali yhdenvertaisuuden käsittelyyn: http://www.maailmankoulu.fi\nJos koulussa havaitaan syrjintää tai häirintää, puututaan siihen seuraavien toimenpiteiden kautta:\nEnsisijaisena vastuuhenkilönä on aina aikuinen, esimerkiksi opettaja tai joku muu henkilökuntaan kuuluva.\nSelvitetään, onko kyseessä yksittäinen tapaus vai laajempi ilmiö. Jos kyseessä on yksittäinen tapaus, noudatetaan alla olevia toimenpiteitä. Jos taas kyseessä on laajempi ilmiö, sovitaan yhteisesti siitä, miten toimitaan.\nTilanteesta keskustellaan asianosaisten kanssa ja selvitetään tapahtumien kulku. Keskustelussa huolehditaan siitä, että jokainen tulee kuulluksi.\nKeskustellaan ja sovitaan seuraamuksista sekä tilanteen seurannasta. Sovitaan yhteisesti syrjinnän ja/tai häirinnän loppumisesta ja sovitaan, mitä tapahtuu, jos se sopimuksesta huolimatta jatkuu.\nKeskustelusta ilmoitetaan aina huoltajalle sekä vakavuusasteesta riippuen myös oppilashuoltohenkilöstölle. Jos huoltaja(t) niin toivoo, järjestetään uusi keskustelu, jossa myös huoltaja(t) on mukana.\nSuoritetaan sovitut seuraamuksiin liittyvät toimenpiteet.\nSeurataan tilannetta ja jos tilanne toistuu, kutsutaan paikalle tekijän (ja teon kohteen) huoltajat ja pohditaan yhdessä ratkaisuja tilanteeseen. Vakavammissa tilanteissa selvitetään, onko tarvetta ottaa yhteyttä lastensuojelun henkilöstöön ja/tai poliisiin.\nOppilashuolto huolehtii siitä, että niin tekijä kuin teon kohde saavat tarvittavaa tukea.\nLaki naisten ja miesten välisestä tasa-arvosta: http://www.finlex.fi/fi/laki/alkup/2014/20141329\nOpetushallitus: Sukupuolitietoinen opetus ja ohjaus – mitä se on?\nOpetushallitus, 2015: Tasa-arvotyö on taitolaji, Opas sukupuolten tasa-arvon edistämiseen perusopetuksessa\nOpetushallitus: Tasa-arvo- ja yhdenvertaisuuslain velvoitteet http://www.oph.fi/saadokset_ja_ohjeet/ohjeita_koulutuksen_jarjestamiseen/toiminnallinen_tasa_arvosuunnittelu_opplaitoksissa/lain_velvoitteet